smcproject/ml-wiki-sentences huggingface dataset:
വെർലെയ് ൻ, ബോദളയർ എന്നിവരുടെ കവിതകൾ സ്വന്തമായ ശൈലിയിൽ അവതരിപ്പിച്ചു.
പ്രല്യൂഡ് റ്റു ദി ആഫ്ടർ നൂൺ ഒഫ് എ ഫാൺ എന്ന സ്വന്തം രചന വാദ്യസംഗീതത്തിനുവേണ്ടി അവതരിപ്പിച്ചു.
പിൽക്കാലത്ത് പ്രസിദ്ധനർത്തകനായ നിജിൻസ്കി ഈ രചന ഒരു ബാലെ രൂപത്തിൽ അവതരിപ്പിച്ച് ജനശ്രദ്ധ ആകർഷിക്കുകയുണ്ടായി.
ഡെബ്യൂസിയുടെ രചനകൾ
ഒരു മികച്ച പിയാനിസ്റ്റ് കൂടിയായിരുന്ന ഡെബ്യുസിയുടെ മിക്ക രചനകളും പിയാനോക്കുവേണ്ടിയുള്ളവയായിരുന്നു.
വാദ്യസംഗീതത്തിനുവേണ്ടി രചനകൾ നടത്തുന്നതിലും ഡെബ്യുസി വൈദഗ്ദ്ധ്യം പ്രദർശിപ്പിച്ചു.
പെല്ലെ ആന്റ് മെലിസാന്റ് എന്ന ഓപ്പറ ഡെബ്യുസിയുടെ മറ്റൊരു സംഭാവനയാണ്.
വനത്തിലും , ഇരുമാളികയിലും, ഗുഹയിലുമായി അരങ്ങേറുന്ന രംഗങ്ങളിൽ പ്രേമവും അസൂയയും ദുരിതവും കൂടിക്കലരുന്നു.
സ്വന്തം കുഞ്ഞിനുവേണ്ടി ഡെബ്യൂസി രചിച്ച ചിൽഡ്രൻസ് കോർണർ എന്ന പിയാനോ ഗാനവും ദ് ബോക്സ് ഒഫ് ടോയ്സ് എന്ന ബാലെയും പ്രസിദ്ധമാണ്.
സംഗീത സംബന്ധിയായ ലേഖനങ്ങൾ ഫ്രഞ്ച് മാസികകളിൽ പ്രസിദ്ധീകരിക്കുന്നതിലും ഡെബ്യൂസി താൽപര്യം പ്രദർശിപ്പിച്ചിരുന്നു.
മിസ്റ്റർ ക്വാർട്ടർ നോട്ട് എന്ന കൃതിയിൽ ഇവ സമാഹരിക്കപ്പെട്ടിട്ടുണ്ട്.
ഒന്നാം ലോകമഹായുദ്ധകാലത്ത് ബെൽജിയത്തിൽ ജർമനി ബോംബുകൾ വർഷിച്ച സംഭവത്തെ ആസ്പദമാക്കി ക്രിസ്തുമസ് ഒഫ് ദ് ഹോംലെസ് ചിൽഡ്രൻ എന്ന മനോഹരഗാനം രചിച്ചു.
ജോൺ ഒഫ് ആർക്കിനെ സംബന്ധിച്ച ഒരു രചനയിലേർപ്പെട്ടുവെങ്കിലും അതു പൂർത്തിയാക്കാൻ ഡെബ്യൂസിന് കഴിഞ്ഞില്ല.
പാരിസിലെ ബോംബാക്രമണസമയത്താണ് അർബുദം ബാധിച്ച് അദ്ദേഹം അന്തരിച്ചത്.
ശവസംസ്കാരച്ചടങ്ങുകൾപോലും ബോംബാക്രമണത്തിൽ അലങ്കോലപ്പെട്ടു.
പുറത്തേക്കുള്ള കണ്ണികൾ http://www.allmusic.com/artist/claude-debussy-mn0000768781 http://www.last.fm/music/Claude+Debussy http://www.britannica.com/EBchecked/topic/154804/Claude-Debussy http://www.classicalarchives.com/debussy.html വീഡിയോ http://www.youtube.com/watch?v=gqAJ3fUaCpU http://www.youtube.com/watch?v=9_7loz-HWUM http://www.youtube.com/watch?v=LlvUepMa31o കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെബ്യുസി, ക്ളോഡ് (1862 - 1918) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ക്ലോഡിയസ് ബുക്കാനൻ ഇംഗ്ലീഷ് വിലാസം https://ml.wikipedia.org/wiki/Claudius_Buchanan
ഇംഗ്ലീഷ് വേദപ്രചാരകനായിരുന്നു ഡോ. ക്ലോഡിയസ് ബുക്കാനൻ (12 മാർച്ച് 1766 – 9 ഫെബ്രുവരി 1815).
ഇദ്ദേഹത്തിന്റെ ഉത്സാഹത്താലാണ് മലയാളത്തിൽ വിവർത്തനം ചെയ്ത് പ്രസിദ്ധീകരിക്കപ്പെട്ട ആദ്യ ബൈബിൾ 'റമ്പാൻ ബൈബിളിന്റെ'   വിവർത്തനം നിർവഹിക്കപ്പെട്ടത്.
ബുക്കാനൻ പ്രിൻറ് ചെയ്തതിനാൽ ബുക്കാനൻ ബൈബിളെന്നും കുറിയർ പ്രസിൽ അച്ചടിച്ചതിനാൽ കുറിയർ ബൈബിളെന്നും വിളിക്കുന്നുണ്ട്. 'പുതിയ നിയമ'ത്തിന്റെ ഈ പരിഭാഷ മുംബൈയിലെ കൂറിയർ പ്രസിലാണ് 1811-ൽ അച്ചടിച്ചത്.
ബുക്കാനൻ ബൈബിൾ
ഈസ്റ്റ് ഇന്ത്യകമ്പനിയിലെ ഉദ്യോഗസ്ഥരുടെ ആത്മീയാവശ്യങ്ങൾ നിർവഹിക്കാൻ ആംഗ്ലിക്കൻ സഭയാണ് ബുക്കാനനെ 1797 ൽ ചാപ്ലയിനായി കൽക്കട്ടയിലേക്ക് അയച്ചത്.
1800-ൽ ഫോർട്ട് വില്യം കോളേജ് തുടങ്ങിയപ്പോൾ അതിന്റെ ഉപാദ്ധ്യക്ഷനായി.
കോളേജിന്റെ പ്രവർത്തനത്തിലിരിക്കുമ്പോൾ ഭാരതീയ ഭാഷകളിലേക്ക് ബൈബിൾ വിവർത്തനം ചെയ്യാനുള്ള പദ്ധതികൾ ബുക്കാനൻ ആരംഭിച്ചു.
തുടക്കത്തിൽ പതിനഞ്ച് ഭാഷകളിലേക്ക് ബൈബിൾ വിവർത്തനം ചെയ്യാനുള്ള പദ്ധതികളാണാരംഭിച്ചത്.
തിരുവിതാംകൂറിലെയും കൊച്ചിയിലെയും സുറിയാനി ക്രിസ്ത്യാനികളെപ്പറ്റി അന്വേഷിച്ചു റിപ്പോർട്ട് നൽകാൻ  1805 ൽ  ഗവർണർ ജനറൽ വെല്ലസ്ലി പ്രഭു ബുക്കാനനെ ചുമതലപ്പെടുത്തിയതനുസരിച്ചാണ് 1806 ൽ അദ്ദേഹം കേരളത്തിലെത്തിയത്.
മലങ്കര സഭയുടെ അന്നത്തെ മേലധ്യക്ഷനായിരുന്ന മാർ ദീവന്നാസിയോസ് ഒന്നാമൻ മെത്രാപ്പോലീത്തയെ (ആറാം മാർത്തോമയെ) ബുക്കാനൻ സന്ദർശിച്ചപ്പോൾ, മെത്രാപ്പോലീത്ത ആയിരത്തിലധികം വർഷമായി സുറിയാനി സഭയുടെ കൈവശമിരുന്നതെന്ന് വിശേഷിപ്പിക്കപ്പെട്ട ഒരു പുരാതന ബൈബിൾ ബുക്കാനന് സമ്മാനിച്ചു.
മെത്രാപ്പോലീത്തയുടെ സെക്രട്ടറി ആയിരുന്ന ഫിലിപ്പോസ് റമ്പാൻ നിർവഹിച്ച മത്തായിയുടെ സുവിശേഷത്തിന്റെ മലയാള പരിഭാഷ കാണാനിടയായ ബുക്കാനൻ മറ്റു സുവിശേഷങ്ങളുടെ തർജ്ജമ കൂടി ഏറ്റെടുക്കാൻ റമ്പാനെ പ്രേരിപ്പിച്ചു.
തിരുവിതാംകൂറിൽ നിന്നു തന്നെയുള്ള വിജ്ഞരായ നാട്ടുകാരാണ് അച്ചടി മേൽനോട്ടം നടത്തിയത്.
ഈ 'പുതിയ നിയമ'ത്തിന്റെ അച്ചടിയെപ്പറ്റി, ' ക്രിസ്ത്യൻ റിസെർച്ചസ് ഇൻ ഇന്ത്യ ' (1814) എന്ന പുസ്തകത്തിൽ ബുക്കാനൻ എഴുതിയിട്ടുണ്ട് 'അതിനടുത്ത വർഷം (നാലു സുവിശേഷങ്ങളുടെ പരിഭാഷ പൂർത്തിയായശേഷം) ഞാൻ രണ്ടാമതും തിരുവിതാംകൂർ സന്ദർശിക്കുകയും കൈയെഴുത്തുപ്രതി ബോംബെയിലേക്ക്, അടുത്തകാലത്ത് അവിടെ ഉണ്ടാക്കിയ ഒന്നാന്തരം മലബാർ അച്ചുകൾ ഉപയോഗിച്ചു മുദ്രണം ചെയ്യാനായി കൊണ്ടുപോവുകയും ചെയ്തു. കൃതികൾ 'ക്രിസ്ത്യൻ റിസെർച്ചസ് ഇൻ ഇന്ത്യ' (Christian Researches in Asia 1811) Colonial Ecclesiastical Establishment ( London , 1813) അവലംബം ↑ ↑ {{ cite news }} : Check date values in: | accessdate= and | date= ( help ) ; External link in | title= ( help ) അധിക വായനയ്ക്ക് 'ക്രിസ്ത്യൻ റിസെർച്ചസ് ഇൻ ഇന്ത്യ' Buchanan, Rev. Claudius, LL.
D. Memoir of the Expediency of an Ecclesiastical Establishment for British India.
Second Cambridge Edition, 1811.
Buchanan, Rev. Claudius.
"The Star of The East".
N.M.Mathew, Malankara Mar Thoma Sabha Charitram (Eng:History of The Mar Thoma Church).
I. E.J.Institute, Tiruvalla, Kerala.
പുറം കണ്ണികൾ Significant Scots: Claudius Buchanan
ക്ലോഡ് ബെർണാഡ്
ക്ലോഡ് ബെർണാഡ് (French: [bɛʁnaʁ]; 12 July 1813 – 10 February 1878) ഫ്രഞ്ച്കാരനായ ശരീരശാസ്ത്രജ്ഞനായിരുന്നു.
അദ്ദേഹത്തെ ശാസ്ത്രത്തിന്റെ അതികായൻ എന്നു വിശേഷിപ്പിക്കപ്പെട്ടു.
ശാസ്ത്രപരീക്ഷണങ്ങൾ ഒബ്ജൿറ്റിവ് ആയി മാറനായി ആ പരീക്ഷണനിരീക്ഷണത്തിനു വിധേയമാകുന്നവരെ അതിന്റെ ഉദ്ദേശ്യമോ പ്രവർത്തനമോ മുൻകൂട്ടി അറിയിക്കാതിരിക്കുക എന്ന നിർദ്ദേശം ആദ്യമായി ക്ലോഡ് ബെർണാഡ് ആൺ നിർദ്ദേശിച്ചത്.
അദ്ദേഹമാണ് ആദ്യമായി ആന്തരസന്തുലനം (homeostasis) നിർവ്വചിച്ചത്.
ഫ്രാൻസിലെ ഗ്രാമമായ സൈന്റ് ജൂലിയനിൽ 1813ൽ ആണ് അദ്ദേഹം ജനിച്ചത്.
ഒരു ജസ്യൂട്ട് സ്കൂളിൽ പഠിച്ചു.
ലിയോണിലെ കൊളജിൽ ചേർന്നെങ്കിലും പഠനം ഇടയ്ക്കു നിർത്തിയശേഷം ഒരു മരുന്നുവിൽപ്പനശാലയിൽ സഹായിയായി ജോലിക്കു ചേർന്നു.
മതപരമായ വിദ്യാഭ്യാസം ലഭിച്ചുവെങ്കിലും അദ്ദേഹം ഒരു സന്ദേഹവാദിയായി മാറുകയാണുണ്ടായത്.
തന്റെ ഇടവേളകളിൽ അദ്ദേഹം ഒരു ശുഭപര്യവസായിയായ കഥയെഴുതി.
പിന്നീട് ഇത് വിജയപ്രദമായതിനാൽ അദ്ദേഹം ആർതർ ഡി ബ്രെടാനി എന്ന ഒരു ഗദ്യനാടകം എഴുതി.
1834ൽ തന്റെ 21ആം വയസ്സിൽ, അദ്ദേഹം പാരിസിലേയ്ക്കു യാത്രയായി.
തന്റെ നാടകം പക്ഷെ വിമർശകർ സ്വികരിച്ചില്ലെന്നു മാത്രമല്ല അദ്ദേഹത്തെ തനിക്കു പറ്റിയ വൈദ്യശാസ്ത്രവിഷയത്തിൽ കേന്ദ്രീകരിക്കാൻ അദ്ദേഹത്തെ ഉപദേശിക്കുകയും ചെയ്തു.
ഈ ഉപദേശം ശിരസാവഹിച്ച അദ്ദേഹം, അന്നത്തെ പ്രശസ്ത ശരീരശാസ്ത്രജ്ഞനായ, ഫ്രാങ്കോയിസ് മഗെന്ദിയുമായി സൗഹൃദത്തിലായി.
അങ്ങനെ 1841ൽ കോളേജ് ഓഫ് ഫ്രാൻസിലെ ലാബ് അസിസ്റ്റന്റ് ആയി ജോലികിട്ടി.
Memorial plaque in Paris marking the site of Claude Bernard's laboratory from 1847 until his death in 1878.
1845ൽ മാരി ഫ്രാങ്കോയിസ് മാർടിനെ വിവാഹം കഴിച്ഛു.
അവർ തന്ന സ്ത്രീധനം അദ്ദേഹത്തിനു തന്റെ പരീക്ഷണങ്ങൾ തുടരാൻ സഹായകമായി.
1847ൽ അദ്ദേഹം മഗന്ധീയുടെ ഡപ്യൂട്ടി പ്രൊഫസ്സറായി നിയമിതനായി.
1855ൽ അദ്ദേഹത്തിന്റെ വിരമിക്കലോടെ മുഴുവൻ സമയ പ്രൊഫസ്സർ ആയിത്തീർന്നു.
അദ്ദേഹത്തിന്റെ ഗവേഷണവിഷയം അന്നത്തെക്കാലത്ത് തരംതാണതായിക്കരുതിയതിനാൽ അദ്ദെഹത്തിനു ചെരിയ മുറിമാത്രമേ തന്റെ ഗവേഷണത്തിനായി അനുവദിച്ചുള്ളൂ.
1864ൽ മാത്രമാണ് അദ്ദേഹത്തിനു ഗവേഷണത്തിനായി നല്ല ഒരു പരീക്ഷണാലയം ലഭിച്ചുള്ളൂ.
1868ൽ അദ്ദേഹം റോയൽ സ്വീഡിഷ് അക്കദമിയുടെ തിരഞ്ഞെടുക്കപ്പെട്ട അംഗം ആയി.
1878 ഫെബ്രുവര്യ് 10നു മരിക്കുമ്പോൾ ഒരു ശാാസ്ത്രജ്ഞന് അതുവരെ ലഭ്യമല്ലാത്ത മരണാനന്തരബഹുമതിയാണ് ലഭിച്ചത്.
ക്ലോഡിയ ജോൺസ് ഇംഗ്ലീഷ് വിലാസം https://ml.wikipedia.org/wiki/Claudia_Jones
ട്രിനിഡാഡ് ടൊബാഗോയിൽ ജനിച്ച പത്രപ്രവർത്തകയും ആക്ടിവിസ്റ്റുമായിരുന്നു ക്ലോഡിയ ജോൺസ്, മുമ്പ്, ക്ലോഡിയ വെര കംബർബാച്ച് ജീവിതകാലം (21 ഫെബ്രുവരി 1915 - 24 ഡിസംബർ 1964), .
കുട്ടിക്കാലത്ത്, അവർ കുടുംബത്തോടൊപ്പം യുഎസിലേക്ക് കുടിയേറി, അവിടെ ഒരു കമ്മ്യൂണിസ്റ്റ് രാഷ്ട്രീയ പ്രവർത്തകയും ഫെമിനിസ്റ്റും കറുത്ത ദേശീയവാദിയുമായി.
യുഎസിലെ കമ്മ്യൂണിസ്റ്റുകാരുടെ രാഷ്ട്രീയ പീഡനം കാരണം 1955 ൽ നാടുകടത്തപ്പെടുകയും പിന്നീട് യുണൈറ്റഡ് കിംഗ്ഡത്തിൽ താമസിക്കുകയും ചെയ്തു.
യുകെയിൽ എത്തിയ ഉടൻ തന്നെ ജീവിതകാലം മുഴുവൻ കമ്മ്യൂണിസ്റ്റ് പാർട്ടി ഓഫ് ഗ്രേറ്റ് ബ്രിട്ടന്റെ (സി‌പി‌ജിബി), അംഗമായി തുടർന്നു.
1958 ൽ ബ്രിട്ടനിലെ ആദ്യത്തെ വലിയ കറുത്ത വർഗ്ഗക്കാരുടെ പത്രം വെസ്റ്റ് ഇന്ത്യൻ ഗസറ്റ് (WIG) സ്ഥാപിച്ച അവർ ലോകത്തിലെ രണ്ടാമത്തെ വലിയ വാർഷിക കാർണിവലായ നോട്ടിംഗ് ഹിൽ കാർണിവൽ സ്ഥാപിക്കുന്നതിൽ പ്രധാന പങ്കുവഹിച്ചു.
1915 ഫെബ്രുവരി 21 ന് ബ്രിട്ടീഷ് സാമ്രാജ്യത്തിന്റെ കോളനിയായിരുന്ന ട്രിനിഡാഡിലാണ് ക്ലോഡിയ വെര കംബർബാച്ച് ജനിച്ചത്.
അവർക്ക് എട്ട് വയസ്സുള്ളപ്പോൾ, ട്രിനിഡാഡിലെ യുദ്ധാനന്തര കൊക്കോ വില തകർച്ചയെ തുടർന്ന് അവരുടെ കുടുംബം ന്യൂയോർക്ക് നഗരത്തിലേക്ക് കുടിയേറി .
അഞ്ച് വർഷത്തിന് ശേഷം അവളുടെ അമ്മ മരിച്ചു.
അവരുടെ അച്ഛൻ ഒടുവിൽ കുടുംബം പോറ്റാൻ ജോലി കണ്ടെത്തി.
ജോൺസ് അവരുടെ ജൂനിയർ ഹൈസ്കൂളിൽ നല്ല പൗരത്വത്തിനുള്ള തിയോഡോർ റൂസ്വെൽറ്റ് അവാർഡ് നേടി.
1932-ൽ, ഹാർലെമിലെ മോശം ജീവിതസാഹചര്യങ്ങൾ കാരണം, 17-ആം വയസ്സിൽ അവൾക്ക് ക്ഷയരോഗം പിടിപെട്ടു.
ക്ഷയരോഗം അവരുടെ ശ്വാസകോശത്തിന് പരിഹരിക്കാനാകാത്ത നാശം വരുത്തി.
ജീവിതത്തിലുടനീളം ദീർഘനേരം ആശുപത്രികളിൽ കഴിയേണ്ടി വന്നു.
അവൾ ഹൈസ്കൂളിൽ നിന്ന് ബിരുദം നേടി.
പക്ഷേ അവരുടെ ബിരുദദാന ചടങ്ങിൽ പങ്കെടുക്കാനുള്ള ചെലവ് അവരുടെ കുടുംബത്തിന് താങ്ങാൻ കഴിഞ്ഞില്ല.
സ്കോട്ട്സ്ബോറോ ബോയ്സിന്റെ കമ്മ്യൂണിസ്റ്റ് പാർട്ടിയുടെ പ്രതിരോധം കേട്ട് ജോൺസ് 1936-ൽ യംഗ് കമ്മ്യൂണിസ്റ്റ് ലീഗിൽ (YCL) ചേർന്നു.
അവർ YCL-ന്റെ പത്രത്തിൽ ജോലി ചെയ്തു.
പിന്നീട് സംസ്ഥാന വിദ്യാഭ്യാസ ഡയറക്ടറും YCL-ന്റെ ചെയർപേഴ്സണുമായി.
യുണൈറ്റഡ് സ്റ്റേറ്റ്സ് കരിയർ ഫീനിക്‌സിലെ ഈസ്റ്റ്‌ലേക്ക് പാർക്കിലെ ബാൻഡ്‌ഷെൽ, അവിടെ 1948-ൽ ജോൺസ് 1,000 പേരടങ്ങുന്ന ജനക്കൂട്ടത്തോട് ആഫ്രിക്കൻ അമേരിക്കക്കാർക്ക് തുല്യാവകാശങ്ങളെക്കുറിച്ച് സംസാരിച്ചു.
അക്കാദമികമായി ശോഭനമായിരുന്നിട്ടും, കുടിയേറ്റക്കാരിയായ സ്ത്രീയായി തരംതിരിക്കപ്പെട്ടത് ജോൺസിന്റെ കരിയർ തിരഞ്ഞെടുപ്പുകളെ ഗുരുതരമായി പരിമിതപ്പെടുത്തി.
കോളേജിൽ പോകുന്നതിനുപകരം അവർ ഒരു അലക്കുശാലയിൽ ജോലി ചെയ്യാൻ തുടങ്ങി.
തുടർന്ന് ഹാർലെമിൽ മറ്റ് റീട്ടെയിൽ ജോലികൾ കണ്ടെത്തി.
ഈ സമയത്ത് അവർ ഒരു നാടക ഗ്രൂപ്പിൽ ചേർന്നു.
ഒരു ഹാർലെം ജേണലിനായി "ക്ലോഡിയ കമന്റ്സ്" എന്ന കോളം എഴുതാൻ തുടങ്ങി.
1936-ൽ, സ്കോട്ട്‌സ്‌ബോറോ ബോയ്‌സിനെ പിന്തുണയ്ക്കുന്ന സംഘടനകളെ കണ്ടെത്താൻ ശ്രമിച്ചു അവൾ യംഗ് കമ്മ്യൂണിസ്റ്റ് ലീഗ് USA-യിൽ ചേർന്നു.
എത്യോപ്യയിലെ ഇറ്റാലിയൻ അധിനിവേശത്തോടുള്ള അമേരിക്കൻ കമ്മ്യൂണിസ്റ്റ് പ്രസ്ഥാനത്തിന്റെ എതിർപ്പാണ് കമ്മ്യൂണിസ്റ്റുകാരിൽ ചേരാൻ ജോൺസിനെ പ്രേരിപ്പിച്ച മറ്റൊരു ഘടകം.
1937-ൽ അവർ ഡെയ്‌ലി വർക്കറിന്റെ എഡിറ്റോറിയൽ സ്റ്റാഫിൽ ചേർന്നു, 1938-ഓടെ വീക്ക്‌ലി റിവ്യൂവിന്റെ എഡിറ്ററായി ഉയർന്നു.
രണ്ടാം ലോകമഹായുദ്ധസമയത്ത് യംഗ് കമ്മ്യൂണിസ്റ്റ് ലീഗ് അമേരിക്കൻ യൂത്ത് ഫോർ ഡെമോക്രസി ആയതിനുശേഷം, ജോൺസ് അതിന്റെ പ്രതിമാസ ജേണലായ സ്പോട്ട്ലൈറ്റിന്റെ എഡിറ്ററായി.
യുദ്ധാനന്തരം, ജോൺസ് വനിതാ ദേശീയ കമ്മീഷൻ എക്സിക്യൂട്ടീവ് സെക്രട്ടറിയായി, കമ്മ്യൂണിസ്റ്റ് പാർട്ടി യു‌എസ്‌എയുടെ (സി‌പി‌യു‌എസ്‌എ) വനിതാ കമ്മീഷൻ സെക്രട്ടറിയായി, 1952 ൽ നാഷണൽ പീസ് കൗൺസിലിലും ഇതേ സ്ഥാനം വഹിച്ചു.
1953-ൽ അവർ നീഗ്രോ അഫയേഴ്‌സിന്റെ എഡിറ്റർഷിപ്പ് ഏറ്റെടുത്തു.
അവലംബം ഉറവിടങ്ങൾ Claudia Jones, "We Seek Full Equality for Women (1949)."
Buzz Johnson , "I Think of My Mother": Notes on the Life and Times of Claudia Jones , London: Karia Press, 1985.
ISBN 978-0946918027 .
Marika Sherwood , Claudia Jones: A Life in Exile: A Biography , Lawrence Wishart , 1999.
ISBN 978-0853158820 .
"Claudia Jones", Special issue: BASA Newsletter #44, January 2006 Carole Boyce Davies , Left of Karl Marx: The Political Life of Black Communist Claudia Jones , Duke University Press , 2008.
ISBN 978-0822341161 .
Carole Boyce Davies, Claudia Jones: Beyond Containment , Ayebia Clarke Publishing, 2011.
ISBN 978-0956240163 .
കൂടുതൽ വായനയ്ക്ക് Gore, Dayo .
Radicalism at the Crossroads: African American Women Activists in the Cold War .
NYU Press, 2011.
Guy-Sheftall, Beverly , Words of Fire: an Anthology of African-American Feminist Thought .
The New Press , 1995.
Howard, Walter T. We Shall Be Free!
: Black Communist Protests in Seven Voices .
Philadelphia, PA: Temple University Press , 2013.
Marable, Manning , Leith Mullings, Let Nobody Turn Us Around: Voices of Resistance, Reform, and Renewal .
Rowman Littlefield , 2009.
Washington, Mary Helen , "Alice Childress, Lorraine Hansberry and Claudia Jones: Black Women Write the Popular Front", in Bill V. Mullin and James Smethurst (eds), Left of the Color Line: Race, Radicalism and 20th Century United States Literature .
Chapel Hill: University of North Carolina Press , 2003.
പുറംകണ്ണികൾ List of 100 great black Britons Archived 2021-03-13 at the Wayback Machine .
"Claudia Jones" , Exploring 20th Century London.
"Mother of the Mas" , biodata for Claudia Cumberbatch Jones, Fox Carnival Band.
Ian Thomson , "Here To Stay" , article on Donald Hinds , referencing Claudia Jones.
"Claudia Jones The Black Woman that created London Carnival" .
Anna Clarke, "Remembering Claudia Jones, pioneer of the Notting Hill Carnival" , The Daily Telegraph , 26 September 2018.
ക്ലോഡിയോ ആൻഡ് ഇസബെല്ല ഇംഗ്ലീഷ് വിലാസം https://ml.wikipedia.org/wiki/Claudio_and_Isabella
1850-ൽ വില്യം ഹോൾമാൻ ഹണ്ട് വരച്ച പ്രീ-റാഫേലൈറ്റ് ഓയിൽ പെയിന്റിംഗാണ് ക്ലോഡിയോ ആൻഡ് ഇസബെല്ല.
ഈ ചിത്രം വില്യം ഷേക്സ്പിയറിന്റെ മെഷർ ഫോർ മെഷറിലെ ഒരു രംഗം അടിസ്ഥാനമാക്കിയുള്ളതാണ്.
ഈ രംഗത്തിൽ, ഇസബെല്ല തന്റെ സഹോദരന്റെ ജീവൻ ബലിയർപ്പിക്കുകയോ ആഞ്ചലോയ്ക്ക് തന്റെ കന്യകാത്വം ബലിയർപ്പിക്കുകയോ ചെയ്യണമെന്ന് തീരുമാനിക്കുന്നു.
ഈ തിരഞ്ഞെടുപ്പ് നടത്തേണ്ട നിമിഷത്തിൽ കഥാപാത്രങ്ങളുടെ മൂർത്തമായ വികാരങ്ങൾ ചിത്രീകരിക്കാൻ ഹണ്ടിന്റെ ചിത്രം ശ്രമിക്കുന്നു.
ഹണ്ട് ധാർമ്മികതയെ ഇങ്ങനെ സംഗ്രഹിച്ചു: 'നന്മ വരേണ്ടതിന്നു നീ തിന്മ ചെയ്യരുത്.'
ക്ലോഡിയോ കനീജിയ ഇംഗ്ലീഷ് വിലാസം https://ml.wikipedia.org/wiki/Claudio_Caniggia ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അർജന്റീന ദേശീയ ഫുട്ബോൾ കായികതാരമാണ് ക്ലോഡിയോ കനീജിയ (ജ: 9 ജനുവരി 1967).
അർജന്റീനയുടെ ദേശീയ ടീമിനുവേണ്ടി 50 പ്രാവശ്യത്തോളം ഇദ്ദേഹം ബൂട്ടണിഞ്ഞിട്ടുണ്ട്.
അവലംബം ↑ rsssf: Argentina record international footballers പുറം കണ്ണികൾ ക്ലോഡിയോ കനീജിയ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ക്ലോഡിയോ കനീജിയ at National-Football-Teams.com Short biography Profile at Argentine Soccer Profile in BDFA.com.ar (in Spanish) Futbol Factory profile (in Spanish) at the Wayback Machine (archived 2007-10-20)
ക്ലോഡിയോ ബ്രാവോ
ക്ലോഡിയോ ആന്ദ്രെസ് ബ്രാവോ മുനോസ് (സ്പാനിഷ്: [klauðjo βɾaβo]; [nb 1]; ജനനം 1983 ഏപ്രിൽ 13) ഒരു ചിലിയൻ പ്രൊഫഷണൽ ഫുട്ബോൾ കളിക്കാരനാണ്.
ലാ ലീഗാ ക്ലബ്ബ് റയൽ ബെറ്റിസ് , ചിലി ദേശീയ ടീം എന്നിവക്ക് വേണ്ടി ഒരു ഗോൾ കീപ്പർ ആയിട്ടാണ് അദ്ദേഹം കളിക്കുന്നത്.
ചിലിയിലെ ക്ലബ് ആയ കൊളോ-കൊളോക്കൊപ്പം ചേർന്ന് കളി  ആരംഭിച്ച അദ്ദേഹം പിന്നീട്  2006 ൽ റിയൽ സോസീഡാഡിലേക്ക് ചേക്കേറുകയും അവർക്ക് വേണ്ടി  237 മത്സരങ്ങൾ കളിക്കുകയും ചെയ്തു.
2014 ൽ 12 ദശലക്ഷം യൂറോ പ്രതിഫലം തുകക്ക് ബാഴ്സലോണയിൽ എത്തിയ ബ്രാവോ ആ സീസണിൽ ബാഴ്സലോണക്കായി മൂന്ന് കിരീടങ്ങൾ (ട്രെബിൾ) നേടി.
2016 ൽ അദ്ദേഹം ഇംഗ്ലീഷ്  പ്രീമിയർ ലീഗ് ക്ലബ്ബ് മാഞ്ചസ്റ്റർ സിറ്റിയിലേക്ക് മാറി.
അലക്സിസ് സാഞ്ചസ്സിനൊപ്പം ചിലിക്കുവേണ്ടി ഏറ്റവും കൂടുതൽ മത്സരങ്ങൾ കളിച്ച കളിക്കാരനാണ് ബ്രാവോ.
2004 ൽ അരങ്ങേറ്റം മുതൽ 115 മത്സരങ്ങളിൽ അദ്ദേഹം പങ്കെടുത്തു.
രണ്ട് ലോകകപ്പ് , ഫിഫ കോൺഫെഡറേഷൻ കപ്പ്, അഞ്ച് കോപ്പ അമേരിക്ക എന്നീ ടൂർണമെന്റുകളിൽ ബ്രാവോ ചിലിയെ പ്രതിനിധീകരിച്ചിട്ടുണ്ട്.
ക്യാപ്റ്റൻ എന്ന നിലയിൽ 2015 ലും 2016 ലും ചിലിയെ കോപ്പ അമേരിക്ക കിരീടത്തിലേക്ക് ബ്രാവോ നയിച്ചു.
കരിയർ സ്റ്റാറ്റിസ്റ്റിക്സ് ക്ലബ്ബ് Club Season League Cup Continental Other Total Division Apps Goals Apps Goals Apps Goals Apps Goals Apps Goals Colo-Colo 2003 Chilean Primera División 25 0 — 1 0 — 26 0 2004 Chilean Primera División 40 0 — 5 0 — 45 0 2005 Chilean Primera División 39 0 — 2 0 — 41 0 2006 Chilean Primera División 19 0 — 2 0 — 21 0 Total 123 0 — 10 0 — 133 0 Real Sociedad 2006–07 La Liga 29 0 1 0 — 30 0 2007–08 Segunda División 0 0 0 0 — 0 0 2008–09 Segunda División 32 0 0 0 — 32 0 2009–10 Segunda División 25 1 0 0 — 25 1 2010–11 La Liga 38 0 0 0 — 38 0 2011–12 La Liga 37 0 0 0 — 37 0 2012–13 La Liga 31 0 0 0 — 31 0 2013–14 La Liga 37 0 0 0 7 0 — 44 0 Total 229 1 1 0 7 0 — 237 1 Barcelona 2014–15 La Liga 37 0 0 0 0 0 — 37 0 2015–16 La Liga 32 0 0 0 0 0 3 0 35 0 2016–17 La Liga 1 0 0 0 0 0 2 0 3 0 Total 70 0 0 0 0 0 5 0 75 0 Manchester City 2016–17 Premier League 22 0 4 0 4 0 — 30 0 2017–18 Premier League 1 0 9 0 1 0 — 11 0 Total 23 0 13 0 5 0 — 41 0 Career total 445 1 14 0 22 0 5 0 486 1 അന്താരാഷ്ട്ര മത്സരങ്ങൾ Bravo (front, in blue), with the rest of the Chilean squad and the nation's president Michelle Bachelet , ahead of the opening of the 2015 Copa América Chile Year Apps Goals 2004 1 0 2005 3 0 2006 5 0 2007 12 0 2008 10 0 2009 9 0 2010 8 0 2011 14 0 2012 4 0 2013 12 0 2014 9 0 2015 12 0 2016 11 0 2017 9 0 Total 119 0 അവലംബം ബാഹ്യ കണ്ണികൾ FC Barcelona official profile Archived 2016-08-22 at the Wayback Machine .
ക്ലോഡിയോ ബ്രാവോ at BDFutbol ക്ലോഡിയോ ബ്രാവോ career stats at Soccerbase ക്ലോഡിയോ ബ്രാവോ at National-Football-Teams.com ക്ലോഡിയോ ബ്രാവോ – FIFA competition record ക്ലോഡിയോ ബ്രാവോ – UEFA competition record
ഗവാംബോധി ഇംഗ്ലീഷ് വിലാസം https://ml.wikipedia.org/wiki/Gavambhodi
കർണാടക സംഗീതത്തിലെ 43ആം മേളകർത്താരാഗമാണ് ഗവംബോധി .
ലക്ഷണം,ഘടന ആരോഹണം സ രി1 ഗ2 മ2 പ ധ1 നി1 സ അവരോഹണം സ നി1 ധ1 പ മ2 ഗ2 രി1 സ
വസുചക്രത്തിലാണ് ഈ രാഗം ഉൾപ്പെടുന്നത്.
കൃതികൾ കൃതി കർത്താവ് നമോമസ്തിഗിർവാണി മുത്തുസ്വാമി ദീക്ഷിതർ വിനതിചകോണവയ്യ ബാലമുരളീകൃഷ്ണ വീരരാഘവ കോടീശ്വര അയ്യർ
ഗവാങ് നാംഗ്യാൽ പത്തൊൻപതാം നൂറ്റാണ്ടിൽ രചിച്ച ഷബ്ദ്രുങ്ങിന്റെ ചിത്രം Part of a series on Tibetan Buddhism Schools Nyingma Kagyu Sakya Gelug Jonang Rimé Kadam Bon Glossary Three marks of existence Skandha Cosmology Saṃsāra Rebirth Bodhisattva Dharma Dependent origination Karma Key figures Gautama Buddha Padmasambhava Je Tsongkhapa Dalai Lama Panchen Lama Lama Karmapa Rinpoche Geshe Tertön Tulku Practices and attainment Buddhahood Avalokiteśvara Four stages of enlightenment Tantric yoga Pāramitās Meditation Laity Major monasteries Tradruk Drepung Dzogchen Ganden Jokhang Kumbum Labrang Mindrolling Namgyal Narthang Nechung Pabonka Palcho Ralung Ramoche Rato Sakya Sanga Sera Shalu Tashilhunpo Tsurphu Yerpa Festivals Chotrul Duchen Dajyur Losar Monlam Sho Dun Texts Kangyur Tengyur Tibetan Buddhist canon Mahāyāna sūtras Nyingma Gyubum Art Sand mandala Thangka Wall paintings Ashtamangala Tree of physiology Festival thangka History and overview History Timeline Outline Culture Index of articles ക സ തി
ടിബറ്റൻ ബുദ്ധമതത്തിലെ ഒരു ലാമയും ഭൂട്ടാൻ ഏകീകരിച്ച വ്യക്തിയുമാണ് ഗവാങ് നാംഗ്യാൽ (പിന്നീട് ഷബ്ദ്രുങ് റിമ്പോച്ചെ എന്ന സ്ഥാനപ്പേര് നൽകപ്പെട്ടു) ( തിബറ്റൻ : ཞབས་དྲུང་ངག་དབང་རྣམ་རྒྱལ་ ; വൈൽ : zhabs drung ngag dbang rnam rgyal ; 1594–1651).
ടിബറ്റൻ സംസ്കാരത്തിൽ നിന്ന് വ്യത്യസ്തമായ ഒരു സംസ്കാരം ഭൂട്ടാനിൽ ഉരുത്തിരിഞ്ഞ് വരുന്നതിനും ഇദ്ദേഹം കാരണമായി.
ദ്രൂക്പ വംശത്തിലാണ് ഗവാങ് നാംഗ്യാൽ ജനിച്ചത്.
തിബറ്റിലെ റാലുങ് ആശ്രമത്തിലായിരുന്നു ജനനം.
ദ്രുക്പ വംശത്തിൽപ്പെട്ട മിഫാം ടെൻപായി നയിമ ( വൈൽ : 'brug pa mi pham bstan pa'i nyi ma ) (1567–1619), കയിഷോ ഭരാണാധികാരിയുടെ മകളായ സോനം പെൽഗ്യി ബുട്രി ( വൈൽ : bsod nams dpal gyi bu khrid ) എന്നിവരായിരുന്നു ഇദ്ദേഹത്തിന്റെ മാതാപിതാക്കൾ.
ദ്രുക്പ വംശസ്ഥാപകനായ സാങ്പ ഗൈറേയുടെ (1161–1211) വംശപാരമ്പര്യം ഗവാങ് നാംഗ്യാലിനുണ്ടായിരുന്നു.
ചെറിയ പ്രായത്തിൽ തന്നെ റാലൂഗിൽ ഇദ്ദേഹം 18-ആം ഡ്രൂക്പ ആയി സ്ഥാനമേറ്റു.
4-ആമത്തെ ഡ്രൂക്ചെനിന്റെ അവതാരമാണ് ഇദ്ദേഹം എന്നായിരുന്നു വിശ്വാസം.
ലാറ്റ്സെവ ഗവാങ് സാങ്പോ ഇദ്ദേഹത്തിന്റെ സ്ഥാനാരോഹണത്തെ എതിർത്തു.
ഗ്യാൽവാങ് പാഗ്സാം വാങ്പോ എന്നയാളെ ഇദ്ദേഹം ഈ സ്ഥാനത്തേയ്ക്ക് ഉയർത്തിക്കാട്ടി.
ചോങ്ജെ ദേപ ആയിരുന്ന ഗവാങ് സോനം ഡ്രാഗ്പയുടെ അവിഹിതബന്ധത്തിലുണ്ടായ കുട്ടിയായിരുന്നു ഗ്യാൽവാങ് പാഗ്സാം വാങ്പോ.
ലാറ്റ്സേവയും കൂട്ടാളികളും താഷി തോങ്മെൻ ആശ്രമത്തിൽ വച്ച് ഗ്യാ‌ൽവാങിന്റെ സ്ഥാനാരോഹണവും നടത്തി.
കുറച്ചുകാലം ഗവാങ് നാംഗ്യാൽ പ്രധാന ദ്രൂക്പ ആസ്ഥാനമായ റാലുങിൽ താമസിച്ചു.
ഷബ്ദ്രുങ് ഗവാങ് നാംഗ്യാൽ ആയിരുന്നു പരമ്പരാഗത അവകാശത്തിനുടമ.
അതിനാൽ കുങ്ഖ്യൻ പേമ കാർപോയുടെ അവതാരം ആരുതന്നെയാണെങ്കിലും ഇവിടെ താമസിക്കുവാൻ ഗവാങ് നാംഗ്യാലിന് അധികാരമുണ്ടായിരുന്നു.
ഒരു പ്രധാന ലാമയായ പാവോ സുഗ്ല ഗ്യാറ്റ്ഷോയുമായുള്ള [1568–1630] അഭിപ്രായവ്യത്യാസത്തെത്തുടർന്ന് ഗവാങ് നാംഗ്യാലിന്റെ കൈവശമുള്ള ചില തിരുശേഷിപ്പുകൾ എതിരാളിയായ ഗ്യാൽവാങ് പാഗ്സാം വാങ്പോയ്ക്ക് നൽകണമെന്ന് അദ്ദേഹം ആവശ്യപ്പെട്ടു.
ഈ ആവശ്യം ഗവാങ് നാംഗ്യാൽ നിരസിച്ചു.
അദ്ദേഹത്തെ തടവിലാക്കുവാനായി സൈനികരെ അയയ്ക്കുവാൻ സാങ് ദേശി തീരുമാനിച്ചു.
1616-ൽ തടവിലാക്കപ്പെടും എന്ന ഭീഷണിയെയും തനിക്കുണ്ടായ ഒരു ദർശനത്തെയും (ഭൂട്ടാനിലെ ദേവതകൾ തനിക്ക് സംരക്ഷണം നൽകും എന്നായിരുന്നു ദർശനം) തുടർന്ന് ഗവാങ് നാംഗ്യാൽ പിന്നീട് പടിഞ്ഞാറൻ ഭൂട്ടാനിലേയ്ക്ക് ഒളിച്ചോടി.
തിംഫു താഴ്വരയിൽ ഇദ്ദേഹം ചേരി ആശ്രമം സ്ഥാപിച്ചു .
1629-ൽ ഇദ്ദേഹം സെംടോഖ സോങ് നിർമിച്ചു.
1627-ൽ ഭൂട്ടാൻ സന്ദർശിച്ച പോർച്ചുഗീസ് ജെസ്യൂട്ട് പാതിരിമാരായ എസ്റ്റാവോ കാസെല്ലയും ജോയാവോ കബ്രാളും ഷബ്ദ്രുങ്ങിനെ സന്ദർശിച്ചിരിന്നു.
ഇദ്ദേഹം ബുദ്ധിമാനും കരുണയുള്ളവനുമായ നേതാവായിരുന്നു എന്ന് അവർ രേഖപ്പെടുത്തിയിട്ടുണ്ട്.
1634-ൽ അഞ്ച് ലാമമാരുടെ യുദ്ധത്തിൽ ഗവാങ് നാംഗ്യാൽ വിജയിക്കുകയും ഇതെത്തുടർന്ന് ഭൂട്ടാനെ ഒറ്റ രാജ്യമാക്കി മാറ്റുകയും ചെയ്തു.
ലഡാക്കുമായുള്ള ബന്ധം
സിൻഗ്യേ നാംഗ്യാൽ ആയിരുന്നു 1616–1623, 1624–1642 കാലത്ത് ലഡാക്കിന്റെ ഭരണാധികാരി.
ഇദ്ദേഹം ഡ്രൂക്പ വിഭാഗത്തിന്റെ ഭക്തനായിരുന്നു.
ടിബറ്റിലെ ഭരണകൂടവുമായി ലഡാഖിനും അഭിപ്രായവ്യത്യാസങ്ങളുണ്ടായിരുന്നു.
ഷബ്ദ്രുങിനെ ലഡാഖിലെ മുഖ്യ പുരോഹിതനാകുവാൻ ലഡാഖ് ക്ഷണിക്കുകയുണ്ടായി.
ഷബ്ദ്രുങ് ടിബറ്റുമായുള്ള യുദ്ധത്തിലായിരുന്നതിനാൽ തന്റെ ഒരു ശിഷ്യനെയാണ് അയച്ചത്.
ഷബ്ദ്രുങ് 1651-ൽ മരിച്ചതോടുകൂടി ഭരണം അടുത്ത ഷബ്ദ്രുങ്ങിന് ലഭിക്കുന്നതിനുപകരം പ്രാദേശിക ഭരണകർത്താക്കളായ പെൻലോപ്പുകൾക്ക് നൽകപ്പെട്ടു.
ഇവർ അടുത്ത 54 വർഷം ഷബ്ദ്രുങ്ങിന്റെ മരണം ഒരു രഹസ്യമായി സൂക്ഷിച്ചു.
ഇദ്ദേഹം മൗനവൃതത്തിലാണെന്നായിരുന്നു ഇവർ പ്രചരിപ്പിച്ചത്.
ഷബ്ദ്രുങ്ങിന്റെ മരണം ഒരു ദേശീയ അവധിയായി ആചരിക്കുന്നുണ്ട്.
കുറിപ്പുകൾ സ്രോതസ്സുകൾ {{ cite book }} :  CS1 maint: location missing publisher ( link ) പുറത്തേയ്ക്കുള്ള കണ്ണികൾ Article: ഷബ്ദ്രുങ് ഗവാങ് നാംഗ്യാൽ ധർമ ഡിക്ഷണറിയിൽ Images: ഷബ്ദ്രുങ് ഗവാങ് നാംഗ്യാൽ HimalayanArt.org.
Image: 18 C ഷബ്ദ്രുങ് ഗവാങ് നാംഗ്യാലിന്റെ ചിത്രം.
ടാങ്കോ ആശ്രമം, ഭൂട്ടാൻ Archived 2008-10-31 at the Wayback Machine .
↑ Dorji Kinga (2008).
p. 3 ↑ Dorji Kinga (2008) p. 171.
↑ Dargey Sørensen (2008) p. 264 ↑ ↑
ഗവാർ
ഗവാർ ( അർമേനിയൻ : Գավառ) അർമേനിയയിലെ ഗെഖാർകുനിക് പ്രവിശ്യയുടെ ഭരണ കേന്ദ്രമായി പ്രവർത്തിക്കുന്ന ഒരു പട്ടണവും നഗര മുനിസിപ്പൽ സമൂഹവുമാണ്.
സമുദ്രനിരപ്പിൽ നിന്ന് ശരാശരി 1982 മീറ്റർ ഉയരത്തിൽ, സെവൻ തടാകത്തിന് പടിഞ്ഞാറ് ഭാഗത്ത് ഗെഘാം ശ്രേണിയിലെ ഉയർന്ന പർവതനിരകൾക്കിടയിലാണ് ഇതിന്റെ സ്ഥാനം.
തലസ്ഥാന നഗരമായ യെറിവാനിൽ നിന്ന് 98 കിലോമീറ്റർ കിഴക്കായി സ്ഥിതി ചെയ്യുന്ന ഈ പട്ടണത്തിൽ 2011 ലെ സെൻസസ് പ്രകാരം 20,765 ജനസംഖ്യയുണ്ടായിരുന്നു.
2016ലെ ഔദ്യോഗിക കണക്കെടുപ്പ് പ്രകാരം ഗവാറിലെ ജനസംഖ്യ 19,500 ആണ്.
അർമേനിയൻ അപ്പസ്തോലിക സഭയുടെ ഗെഖാർകുനിക് രൂപതയുടെ ആസ്ഥാനമാണ് ഗവാർ.
1959 വരെ പടിഞ്ഞാറൻ അർമേനിയൻ പട്ടണമായ ബയാസെറ്റിന്റെ പേരിൽ (ചരിത്രപരമായി ഡാരോയ്ങ്ക്, അർഷകവാൻ എന്നിങ്ങനെ അറിയപ്പെടുന്നത്) നോർ ബയേസെറ്റ് അല്ലെങ്കിൽ നോവോ-ബയാസെറ്റ് എന്നായിരുന്നു ഈ പട്ടണം അറിയപ്പെട്ടിരുന്നത്, 1959 നും 1995 നും ഇടയിൽ, ബോൾഷെവിക് വിപ്ലവകാരിയായ കാമോയുടെ (സൈമൺ ടെർ-പെട്രോഷ്യൻ) പേരിനോടനുബന്ധിച്ച ഈ നഗരം കാമോ എന്നറിയപ്പെട്ടു.
1995 ഡിസംബർ 4-ന് നഗരത്തിന്റെ പേര് അർമേനിയൻ ഭാഷയിൽ കൗണ്ടി എന്നർത്ഥം വരുന്ന ഗവാർ എന്ന് പുനർനാമകരണം ചെയ്യപ്പെട്ടു.
എന്നിരുന്നാലും, പത്തൊൻപതാം നൂറ്റാണ്ട് മുതൽ ഈ പട്ടണം നാട്ടുഭാഷയിൽ ക്യവാർ (Քյավառ) എന്നറിയപ്പെട്ടു.
ഒട്ടോമൻ സാമ്രാജ്യത്തിലെ ബയാസിത് (ചരിത്രപരമായി ഡാരോയ്ങ്ക്, അർഷകവാൻ എന്നീ പേരുകളിൽ അറിയപ്പെടുന്നു) പട്ടണത്തിൽ നിന്നെത്തിയ അർമേനിയൻ കുടിയേറ്റക്കാരാണ് 1830-ൽ സെവൻ തടാകത്തിന് 8 കിലോമീറ്റർ പടിഞ്ഞാറ് മാറി നോവോ-ബയാസെറ്റ് (ന്യൂ ബയാസിറ്റ്) എന്ന പേരിൽ ഗവാർ പട്ടണം സ്ഥാപിച്ചത്.
1850-ൽ ഈ കുടിയേറ്റ കേന്ദ്രം ഒരു പട്ടണമെന്ന പദവി നേടി.
എന്നിരുന്നാലും, ആധുനിക ഗവാർ നിലനിൽക്കുന്ന പ്രദേശം വെങ്കലയുഗം മുതൽക്കുതന്നെ ജനവാസമുള്ളതായിരുന്നു.
ബി.സി. രണ്ടാം സഹസ്രാബ്ദത്തോളം പഴക്കമുള്ള നിരവധി ചരിത്രപരമായ ശവകുടീരങ്ങൾ ഗവാറിൽ കണ്ടെത്തിയിട്ടുണ്ട്.
പട്ടണ മധ്യത്തിലെ ഒരു കുന്നിൻമുകളിൽ ഇരുമ്പുയുഗത്തിന്റെ ആദ്യകാല കാലഘട്ടത്തിലെ ഒരു സൈക്ലോപ്പിയൻ കോട്ടയുടെ അവശിഷ്ടങ്ങൾ കാണപ്പെടുന്നു.
ഉറാർട്ടു രാജ്യത്തിനുള്ളിലെ വെലികുഖി പ്രദേശത്തിന്റെ രാജകീയ ആസ്ഥാനമായിരുന്നു ഈ കോട്ടയെന്ന് പൊതുവേ അനുമാനിക്കപ്പെടുന്നു.
22-ലധികം ചെറു കോട്ടകളാൽ ഇത് ചുറ്റപ്പെട്ടിരുന്നു.
വെലികുഖി പ്രദേശം യുറാർട്ടിയൻ രാജാവായ സാർദുരി II കീഴടക്കി.
അദ്ദേഹത്തിന്റെ പുത്രൻ റൂസ II അരാരത്തിലെ മൂന്ന് പ്രധാന ദേവന്മാരിൽ ഒന്നായ ഖൽദിയുടെ ബഹുമാനാർത്ഥം കോട്ടയുടെ പേര് മാറ്റി.
ഗവാറിന്റെ ആർട്‌സ്‌വാകർ അയൽപക്കം ബിസി രണ്ടാം സഹസ്രാബ്ദത്തോളം പഴക്കമുള്ള മറ്റൊരു ഇരുമ്പുയുഗ കോട്ടയുടെ ആസ്ഥാനമാണ്.
പുരാതന അർമേനിയ രാജ്യം സ്ഥാപിതമായതിനുശേഷം, ആധുനിക ഗവാർ പ്രദേശം അർമേനിയ മേജറിലെ ചരിത്രപരമായ സ്യൂനിക് പ്രവിശ്യയുടെ വടക്കുള്ള ഗെഖാർകുനിക് കന്റോണിനുള്ളിൽ ഉൾപ്പെടുത്തപ്പെട്ടു.
മഠങ്ങൾ, ഖച്കാറുകൾ (കൽക്കുരിശുകൾ), ശവക്കല്ലറകൾ, ഒരു ചാപ്പൽ എന്നിവയുൾപ്പെടെ മറ്റ് നിരവധി മധ്യകാല സ്മാരകങ്ങളും ഈ പട്ടണത്തിൽ കാണപ്പെടുന്നു.
ഹത്‌സരത്ത് അയൽപക്കം (1960-കൾ വരെ ഒരു പ്രത്യേക ഗ്രാമം) 7-ഉം 19-ഉം നൂറ്റാണ്ടുകൾ പഴക്കമുള്ള 2 പള്ളികളുള്ള ഹത്‌സറാത്ത് മൊണാസ്ട്രിയുടെ ആസ്ഥാനമാണ്.
നൂറ്റാണ്ടുകളായി, ഗുരുതരമായി നശിപ്പിക്കപ്പെട്ടുകൊണ്ടിരുന്ന ആധുനിക ഗവാർ പ്രദേശം ഏറ്റവുമൊടുവിൽ നാശം നേരിട്ടത് 17 ആം നൂറ്റാണ്ടിൽ പേർഷ്യയിലെ ഷാ അബ്ബാസ് ഒന്നാമന്റെ അക്രമണത്തോടെയായിരുന്നു.
1828-ൽ, റുസ്സോ-പേർഷ്യൻ യുദ്ധത്തിനുശേഷം, എറിവാൻ ഖാനേറ്റിന്റെ ഭാഗമായിരുന്ന ഗെഖാർകുനിൻ പ്രദേശം 1828 ഫെബ്രുവരി 21-ന് ഒപ്പുവയ്ക്കപ്പെട്ട തുർക്ക്മെൻചായി ഉടമ്പടിയോടെ റഷ്യൻ സാമ്രാജ്യത്തിന് കൈമാറ്റം ചെയ്യപ്പെട്ടു.
1830-ൽ ബയാസിറ്റിൽ നിന്നുള്ള അർമേനിയൻ കുടിയേറ്റക്കാർ നോവോ-ബയാസെറ്റ് ഗ്രാമം സ്ഥാപിച്ചു.
1850-ൽ എറിവാൻ ഗവർണറേറ്റ് സ്ഥാപിതമായതോടെ, നോവോ-ബയാസെറ്റ് ഗ്രാമം പുതുതായി രൂപീകരിച്ച നോവോബയാസെറ്റ്‌സ്‌കി ഉയെസ്‌ഡിന്റെ കേന്ദ്രമായി മാറി.
നോവോ-ബയാസെറ്റിനോടൊപ്പം കിഴക്കൻ അർമേനിയയിലെ മറ്റു പല പ്രദേശങ്ങളും 1920 ഡിസംബറിൽ സോവിയറ്റ് യൂണിയന്റെ ഭാഗമായി.
1950-ൽ ഒരു നഗര വിഭാഗം വാസസ്ഥലമെന്ന പദവി കൈവരിച്ചതിനുശേഷം, ഈ നഗരം പടിപടിയായി വളർന്നു.
1959-ൽ, ബോൾഷെവിക് വിപ്ലവകാരിയായ കാമോയുടെ ബഹുമാനാർത്ഥം ഈ പട്ടണം കാമോ എന്നറിയപ്പെട്ടു.
1980-കളുടെ തുടക്കത്തിൽ 36,400 ആളുകൾ ഇവിടെ താമസിച്ചിരുന്നു.
അർമേനിയയുടെ സ്വാതന്ത്ര്യത്തിനുശേഷം, 1995-ൽ ഈ പട്ടണം ഗവാർ എന്ന് പുനർനാമകരണം ചെയ്യപ്പെടുകയും പുതുതായി രൂപീകൃതമായ ഗെഖാർകുനിക് പ്രവിശ്യയുടെ ആസ്ഥാനമായി മാറുകയും ചെയ്തു.
എന്നിരുന്നാലും, നഗരത്തിന്റെ സോവിയറ്റ് കാലഘട്ടത്തിലെ അടിസ്ഥാന സൗകര്യങ്ങളിൽ ഭൂരിഭാഗവും പരാജയപ്പെടുകയും വ്യാവസായിക ശേഷി കുത്തനെ ഇടിയുകയും ചെയ്തു.